Ружанскі палац Сапегаў, закладзены ў пачатку XVII ст., прычакаў такі увагі з боку рэстаўратараў. Гэта, бадай, першыя рэстаўрацыйныя працы за гады незалежнасьці краіны. Яшчэ ў 2004 годзе Ружанскі палац у ліку 26 помнікаў гісторыка-культурнай спадчыны, быў уключаны ў абласную праграму разьвіцьця турыстычнай галіны. І ня дзіва. Палац у стылі позьняга барока з элемэнтамі клясыцызму, беларускі Вэрсаль, як яго яшчэ называюць, знаходзіцца на надзвычай папулярным маршруце Берасьце — Пружаны — Ружаны — Косава.